laion/Wikipedia-Exotic huggingface dataset:
ফ্রাঙ্ক পিক অ্যাকার্স

ফ্রাঙ্ক পিক আকার্স, ছিলেন আমেরিকান নেভাল রিয়ার অ্যাডমিরাল, যিনি বিমানবাহী জাহাজে অবতরণের সরঞ্জাম নির্মাতা প্রথম বৈমানিক ছিলেন। ফ্র্যাঙ্ক আকার্স ১৯২২ সালে ইউএস নেভাল একাডেমি থেকে স্নাতক পাশ করেন এবং প্রশান্ত মহাসাগরে পরিচালিত ইউএসএস সামনারে দায়িত্ব পান। ১৯২৫ সালের ১১ সেপ্টেম্বর, তিনি নৌ "উইংস অফ গোল্ড" অর্জন করেন এবং বিমান চালক হন। পরে তিনি ১৯৩৩ সালে হার্ভার্ড বিশ্ববিদ্যালয় থেকে ইলেকট্রনিক কমিউনিকেশনে স্নাতকোত্তর ডিগ্রি অর্জন করেন। স্নাতক শেষ করার পরে, তিনি ক্যালিফোর্নিয়ার সান দিয়েগোতে নেভাল এয়ার স্টেশনে ফ্লাইট টেস্ট অফিসার হন। ১৯৩৫ সালের ৩০ জুলাই এই দায়িত্ব অর্পণকালে, তিনি একটি অস্বাভাবিক বিপজ্জনক পরীক্ষায় অংশ নিয়েছিলেন এবং দেশের প্রথম বিমানবাহী ইউএসএস ল্যাংলিতে অবতরণের চেষ্টা করেছিলেন। বাইরের বিশ্বের সাথে চাক্ষুষ যোগাযোগ রোধ করতে তিনি একটি বিশেষ হুড লাগিয়েছিলেন তার বিমানে যা তাকে এমন বিপজ্জনক পরীক্ষাটি করতে সাহস জুগিয়েছিল। দৃষ্টিশক্তি ছাড়া বিমানবাহী জাহাজের ডেকে বিমান অবতরণ করার কৌশল আবিস্কারের জন্য তিনি বিশিষ্ট ফ্লাইং ক্রস অর্জন করেছিলেন। দ্বিতীয় বিশ্বযুদ্ধের সময়, তিনি ইউএসএস হর্নেটের ন্যাভিগেটর হিসাবে কাজ করেছিলেন এবং টোকিওর বিখ্যাত ডুলিটল রেড এবং মিডওয়ে যুদ্ধে অংশ নিয়েছিলেন। যুদ্ধের পরে, ওয়াশিংটনে অ্যারোনটিক্স ব্যুরোর রেডিও এবং বৈদ্যুতিক শাখার প্রধান হিসাবে অবস্থানকালে, তিনি রাডার বোমাবর্ষণ সহ আরও দক্ষ ও সরলীকৃত বিমানের বৈদ্যুতিন সিস্টেমের উন্নয়ন করেছিলেন, যার ফলে তিনি লিজিয়ন অফ মেরিট লাভ করেছিলেন। যুদ্ধের পরে, ১৯৪৫ থেকে ১৯৪৬ সাল পর্যন্ত ইউএসএস সারাতোগার কমান্ডিং অফিসার হিসাবে, তিনি বিমানবাহী জাহাজে একদিনে ৬৪২ বিমান অবতরণের নতুন বিশ্ব রেকর্ড করেছিলেন। ১৯৫১ সাল থেকে ১৯৫৪ সাল পর্যন্ত তিনিই একমাত্র বিমানচালক যিনি ইনসিডিয়া ওয়ারফেয়ারের নৌ অপারেশনের সহকারী প্রধান হিসাবে দায়িত্ব পেয়েছিলেন। ১৯৬২ সালের ১১ ই জানুয়ারী, তিনি গ্রে ইগল অ্যাওয়ার্ড পেয়েছেন, নৌ-বিমানচালক হিসাবে তাকে এ্‌ই সম্মান দেয়া হয়েছিল কেননা তিনি কর্তব্যরত অবস্থায় অন্য যে কারো থেকে বেশি সময় উড়ন্ত অবস্থায় ছিলেন, যা তিনি ১৯৬৩ সালের ১ এপ্রিল অবসর গ্রহণ অবধি ধরে রেখেছিলেন। Smith, J.Y. (২৫ মার্চ ১৯৮৮)। "Adm. Frank Akers, former test pilot, dies"। The Washington Post। সংগ্রহের তারিখ ২৭ সেপ্টেম্বর ২০১৫।  "Frank Akers: Rear Admiral, United States Navy"। ২৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৫।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "arlington" নামটি একাধিক বার সংজ্ঞায়িত করা হয়েছে ফাইন্ড এ গ্রেইভে ফ্রাঙ্ক পিক অ্যাকার্স (ইংরেজি) ইউএসএস সারাতোগা (সিভি -৩) এর কমান্ডিং অফিসার নেভির প্রথম ব্লাইন্ড ফ্লাইট ওয়েব্যাক মেশিনে আর্কাইভকৃত ২০ ফেব্রুয়ারি ২০১৬ তারিখে
বানৌজা সাগর

বাংলাদেশ নৌবাহিনী জাহাজ (সংক্ষেপেঃ বানৌজা) সাগর বাংলাদেশ নৌবাহিনীর টাইপ ০১০-শ্রেণীর একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে বানৌজা সাগর জাহাজটি সংগ্রহ করে। বাংলাদেশ সরকার ১৯৯৩ সালে চীন থেকে জাহাজ ক্রয় সংক্রান্ত চুক্তি সম্পাদন করে। এরই ধারাবাহিকতায় ১৮ ডিসেম্বর, ১৯৯৪ সালে টাইপ ০১০-শ্রেনির প্রথম জাহাজ হস্তান্তর করে। অবশেষে ২৭ এপ্রিল, ১৯৯৫ সালে বানৌজা সাগর জাহাজটি বাংলাদেশ নৌবাহিনীতে কমিশন লাভ করে। বর্তমানে এটি নৌবাহিনীতে মাইন বিধ্বংসী জাহাজ হিসেবে ব্যবহৃত হয়। ১৯৯৮ সালে জাহাজটিকে আপগ্রেড করা হয়‌। যার আওতায়, তামির II হাল মাউনন্টেড এ্যাক্টিভ সার্চ এন্ড অ্যাটাক সোনার টিকে কানাডিয়ান সেলসিয়াস টেক সিএমএএস৩৬/২৯ মাইন সনাক্তকরণ সোনার দ্বারা প্রতিস্থাপন করা হয়। এছাড়াও বানৌজা সাগর ২৮ নভেম্বর, ২০১৪ সালে চট্টগ্রামে ডুবে যাওয়া মাছ ধরার জাহাজ এফভি বন্ধন জাহাজটির উদ্ধার অভিযানে অংশগ্রহণ করে। বানৌজা সাগর জাহাজটির দৈর্ঘ্য ৫৯.৯৪ মিটার (১৯৬.৭ ফু), প্রস্থ ৮.৩৮ মিটার (২৭.৫ ফু) এবং গভীরতা ২.০৬ মিটার (৬.৮ ফু)। জাহাজটিতে রয়েছে ২টি পিসিআর/কলোমনা টাইপ ৯-ডি-৮ ডিজেল ইঞ্জিন ২,০০০ অশ্বশক্তি (১,৪৯১ কিওয়াট) এবং ২টি শ্যাফট। যার ফলে জাহাজটি ঘন্টায় সর্বোচ্চ ১৪ নট (২৬ কিমি/ঘ; ১৬ মা/ঘ) গতিতে চলতে সক্ষম। এছাড়াও রয়েছে ১টি কানাডিয়ান সেলসিয়াস টেক সিএমএএস৩৬/২৯ মাইন ডিটেকশন সোনার এবং ১টি টাইপ ৭৫৬ আই-ব্যান্ড সার্ফেস সার্চ রাডার। বানৌজা সাগর জাহাজটি যুদ্ধকালীন সময়ে সহায়ক ভূমিকা পালন করলেও শান্তিকালীন সময়ে নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে: ২টি টাইপ ৭৬ টুইন ব্যারেল ৩৭ মিমি নেভাল গান; ২টি টাইপ ৬১ ২৫ মিমি বিমান-বিধ্বংসী গান; ২টি টুইন ব্যারেল ১৪.৫ মিমি বিমান-বিধ্বংসী মেশিনগান; ২টি বিএমবি-২ প্রোজেক্টর (২০টি ডেপ্ট চার্জ); ১২-১৬ সামুদ্রিক মাইন। "BNS Sagar - Mine Sweeper (MSO)"। GlobalSecurity.org। সংগ্রহের তারিখ ২০২০-০৬-১৭।  "Navy divers locate sunken vessel in Bay."। thedailystar.net। ২৯ নভেম্বর ২০১৪। সংগ্রহের তারিখ ৭ নভেম্বর ২০১৫।  "বঙ্গোপসাগরে ইঞ্জিন বিকল হয়ে যাওয়া একটি ফিশিং বোট থেকে ৫ জেলেকে উদ্ধার করেছে নৌবাহিনী"। আইএসপিআর। সংগ্রহের তারিখ ২০২১-১১-২৮।  "Battleship"। ২০১৫-০১-০৪।  প্রবেশদ্বার:  বাংলাদেশ বাংলাদেশ সামরিক বাহিনী
গোলাম আকবর খোন্দকার

গোলাম আকবর খোন্দকার বাংলাদেশের চট্টগ্রাম জেলার রাজনীতিবিদ ও রাষ্ট্রদূত যিনি চট্টগ্রাম-৬ আসনের সংসদ সদস্য ছিলেন। গোলাম আকবর খোন্দকার চট্টগ্রাম জেলার রাউজানে জন্মগ্রহণ করেন। গোলাম আকবর খোন্দকার বিএনপির কেন্দ্রীয় সাংগঠনিক সম্পাদক ও চেয়ারপারসনের উপদেষ্টা। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে চট্টগ্রাম-৬ আসন থেকে সংসদ সদস্য নির্বাচিত হন। ২০০১ সালে বিএনপি ক্ষমতায় আসার পর তিনি রাষ্ট্রদূতের দায়িত্ব পালন করেছিলেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  চট্টগ্রাম, একরামুল হক ও এস এম ইউসুফ উদ্দিন (৩ ফেব্রুয়ারি ২০১৮)। "রাউজান বিএনপিতে ভয়"। দৈনিক প্রথম আলো। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২০।  "আলোচিত আসন চট্টগ্রাম-৬ (রাউজান) : প্রার্থী নিয়ে বিপাকে বিএনপি, ভালো অবস্থানে আ.লীগ"। দৈনিক ভোরের কাগজ। ১০ নভেম্বর ২০১৮। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২০।
হালকা নীল

ইংরেজি ভাষায় রঙের নাম হিসেবে হালকা নীল বা light blue শব্দটির রেকর্ডকৃত প্রথম ব্যবহার হয়েছিলো ১৯১৫ সালে। রুশসহ আরো কিছু ভাষায় নীল রঙের জন্য একক কোনো শব্দ প্রচলিত নেই, কিন্তু হালকা নীল (голубой, goluboy) এবং কালচে বা গাঢ় নীল (синий, siniy) শব্দসমুহ প্রচলিত আছে। প্রাচীন গ্রীসে নীল রঙের সমতুল্য শব্দ ছিলো glaukos বা হালকা নীল, অধিকন্তু এটা দ্বারা হালকা সবুজ, ধূসর ও হলুদ রঙকেও বুঝানো হতো। আধুনিক হিব্রুতে হালকা নীলকে ট্চেলেট (תכלת) বলা হয় যা নীল রঙ কাচল (כחול) এর চেয়ে পৃথক। আধুনিক গ্রীকে, হালকা নীলকে বলা হয় গেলাজিও (γαλάζιο) এবং এটিও নীল রঙ ব্লে (μπλε) থেকে পৃথক। পতাকা আর্জেন্টিনা, বাহামা, বোতসোয়ানা, ফিজি, গুয়াতেমালা, মাইক্রোনেশিয়া, কাজাকস্তান, পালাও, টুভালু এবং সোমালিয়ার জাতীয় পতাকায় রঙটির উপস্থিতি রয়েছে। লিঙ্গ আধুনিক পশ্চিমা সংস্কৃতিতে মেয়েদের ব্যাপক পছন্দের পিঙ্ক রঙের বিপরীতে ছেলেদের পছন্দের রঙ হলো হালকা নীল যা ছেলেদেরকে উপস্থাপন করে। নকশা শান্তি ও প্রশান্তির প্রতীক হিসেবেও হালকা নীল রঙ বেশ সমাদৃত। ফলে হাসপাতালের কক্ষগুলোতে এই রঙের ব্যবহার লক্ষ্যণীয়। পানির রঙ হিসেবে অনেকেই হালকা নীল ব্যবহার করে থাকেন সায়ান রঙের পাশাপাশি। স্কুল-কলেজ ক্যামব্রিজ বিশ্ববিদ্যালয়ের অফিসিয়াল রঙ ক্যামব্রিজ নীল মূলত একরকম হালকা নীল রঙ। ধর্ম হিন্দু ধর্মে হালকা নীল: ধ্বংসকারী শিবকে হালকা নীল রঙে চিত্রিত করা হয় এবং তাকে নীলকণ্ঠ নামে অভিহিত করা হয়, কারণ দেবতা ও রাক্ষসদের মধ্যে লড়াইয়ের জোয়ার ফিরিয়ে দেওয়ার প্রয়াসে বিষ গিলেছিলেন। যৌনতা রুশ ভাষায় সমকামী পুরুষদের বোঝাতে হালকা নীল (голубой, গোলুবোজ) এবং সমকামী নারীদের বোঝাতে পিঙ্ক (розовый, রোজোব্যজ) রঙ ব্যবহৃত হয়। ক্রীড়া বক্সিংয়ে ডাব্লিউবিএ রেফারির শার্টের অফিসিয়াল রঙ হালকা নীল। "#add8e6 Color Information"। ColorHexa.com। ১১ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Maerz and Paul. A Dictionary of Color. New York: 1930 McGraw-Hill. Page 190. Michel Pastoureau, Bleu: Histoire d'une couleur, pg. 24 S. Kugelmass and E. Donchin, "THE AFFECTIVE VALUE OF COLORS", Megamot, No. 3 (טבת תש"ך / ינואר 1960), pp. 271–281. Vivian Cook, "Seeing Colours" ওয়েব্যাক মেশিনে আর্কাইভকৃত ২৬ অক্টোবর ২০১৯ তারিখে.
সংকেত (নির্দেশক)

সংকেত বলতে যা কিছু দ্বিতীয় কোনও কিছুর সম্ভাব্য উপস্থিতিকে নির্দেশ করে, সূচিত করে, বা স্মরণ করিয়ে দেয়, তাকে বোঝায়। সংকেত কোনও ভৌত বস্তু, কোনও ধর্ম বা বৈশিষ্ট্য, কোনও ঘটনা এমনকি বিমূর্ত, অবাস্তব কোনও সত্তাও হতে পারে, যা অন্য কিছুর প্রতিনিধি বা সূচক হিসেবে কাজ করে। সংকেত ও প্রতীক নিয়ে জ্ঞানের যা শাখায় অধ্যয়ন করা হয়, তাকে সংকেতবিজ্ঞান বলে। সংকেত প্রাকৃতিক হতে পারে। যেমন বজ্রনিনাদ ঝড়ের সংকেত, কিংবা উপসর্গ হল রোগব্যাধির সংকেত। আবার রীতিমাফিক সংকেত মূলত ব্যবহারকারীদের সম্মতির ভিত্তিতে কোনও কিছুকে নির্দেশ করে। যেমন বাংলা ভাষা লেখার সময় বাক্যের সমাপ্তি নির্দেশ বা সূচনা করতে দাঁড়ি (।) নামক যে চিহ্নটি ব্যবহার করা হয়, তা এক ধরনের রীতিমাফিক সংকেত। এমনকি কোনও ভাষার প্রায় সমস্ত কিছু, ধ্বনি, বর্ণ, শব্দ ও বাক্যের গঠন ও অর্থ—এসবই ঐ ভাষাভাষী সম্প্রদায়ের লোকদের দ্বারা গৃহীত রীতির ফলাফল। রাস্তাতে যে সাংকেতিক ফলকযুক্ত খুঁটি (signpost) দেখা যায়, সেগুলিতে পাঠ্যবস্তু, প্রতীক, ছবি, ইত্যাদি এককভাবে বা সমষ্টিগতভাবে ব্যবহার করে সংকেত গঠন করে রাস্তা ব্যবহারকারী যানচালক বা পথচারীদেরকে দ্রুত বিভিন্ন নির্দেশনা দেওয়া হয়ে থাকে। New Oxford American Dictionary C.S. Peirce: Collected Papers, II, Cambridge: Harvard university Press, ১৯৩১–৩৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: তারিখ বিন্যাস (link) সামন্ত, সমরীকান্ত; দার্শনিক বিশ্লেষণের রূপরেখা (ব্যানাজী পাবলিশার্স, কলিকাতা), ১৯৯৩, পৃ: ৫]
পাললিক শিলা

পাললিক শিলা হলো এক প্রকারের শিলা যা ছোট ছোট কণা জমে এবং পরবর্তীকালে পৃথিবীর পৃষ্ঠ,সমুদ্রতল বা জলের অন্যান্য দেহের খনিজ বা জৈব কণার সিমেন্টেশন(সংযোজন) দ্বারা গঠিত হয়। পৃথিবীর ভূত্বকের মহাদেশগুলোর পলল শৈল আবরণ বিস্তৃত (পৃথিবীর বর্তমান স্থলপৃষ্ঠের ৭৩%)),তবে পলির শিলাগুলো মোট ভূত্বকের ৮% হিসাবে অনুমান করা হয়। আগ্নেয় শিলা বহুদিন ধরে বিভিন্ন প্রাকৃতিক ক্ষয়কারক শক্তি,যেমন- নদী, হিমবাহ, বায়ু, সমুদ্রতরঙ্গ প্রভৃতির প্রভাবে উৎস স্থান থেকে ধীরে ধীরে ক্ষয়প্রাপ্ত ও পরিবাহিত হয়ে কোনো সমুদ্র,হ্রদ বা নদীর তলদেশে জমা হতে থাকে। এভাবে বছরের পর বছর ক্ষয়প্রাপ্ত পদার্থগুলো স্তরে স্তরে সঞ্চিত হয় এবং চাপের ফলে জমাট বেঁধে শক্ত হয়ে যে শিলার সৃষ্টি করে তাকে পাললিক শিলা বলে। এই শিলার মধ্যে বালি,পলি ও কাদার ভাগ বেশি থাকে। পলি জমাট বেঁধে এটি সৃষ্টি হওয়ায় এর নাম পাললিক শিলা। 1. এই শিলায় স্তরায়ন এবং কাদার চির খাওয়া দাগ লক্ষ্য করা যায়। 2.একমাত্র এই শিলাতেই জীবাশ্ম দেখা যায়। 3. এই শিলায় সচ্ছিদ্রতা ও ভঙ্গুরতা দেখা যায়। 4. এই শিলার প্রবেশ্যতা খুব বেশি। 5.ক্ষয় প্রতিরোধের ক্ষমতা বিভিন্ন রকম হয়। 6.কয়লা, খনিজ তেল ও প্রাকৃতিক গ্যাসের ভান্ডার এই শিলা। 7. কাঠিন্য আগ্নেয় শিলার থেকে কম। 8. দারণ, ফাটল বা কেলাসের গঠন থাকে না। প্রায় ৩০ থেকে ৩৫ কোটি বছর আগে ভূ –আন্দোলনের সময় পৃথিবীর অরণ্য ভূগর্ভে চাপা পড়ে যায় এবং ভূগর্ভের চাপ ও তাপে উদ্ভিদের কান্ডে সঞ্চিত কার্বন স্তরীভূত হয়ে কয়লায় পরিণত হয়। প্রায় ৭ থেকে ১০ কোটি বছর আগে পাললিক শিলাস্তরে নানা ধরনের প্রাণী ও উদ্ভিদ চাপা পড়ে যায়। উপরীস্তরের প্রবল চাপ ও ভূগর্ভস্থ প্রচণ্ড তাপের ফলে তাদের দেহাবশেষ হাইড্রোকার্বন ও বিভিন্ন জৈব যৌগের মিশ্রণে পরিণত হয়ে খনিজ তেলের সৃষ্টি হয়। খনিজ তেলের উপরের স্তরে প্রাকৃতিক গ্যাসের উপস্থিতি দেখা যায়। শুধুমাত্র সছিদ্র পাললিক শিলাস্তরেই খনিজ তেল ও প্রাকৃতিক গ্যাস পাওয়া যায়। পাললিক শিলার ইংরেজি প্রতিশব্দ sedimentary rock যা ল্যাটিন শব্দ 'sedimentum' থেকে এসেছে যার অর্থ হলো 'অধঃক্ষেপন'। পাললিক শিলা কথাটি এসেছে 'পলি' বা 'পলল' থেকে। যান্ত্রিক উপায়ে সৃষ্ট পাললিক শিলাঃ উদাহরণ- কংগ্লোমারেট, ব্রেকসিয়া, গ্রেওয়েক বেলেপাথর, কাদাপাথর, শেল, কোয়ার্টজ বেলেপাথর ইত্যাদি। প্রস্তরময়ঃ উদাহরণ - কংগ্লোমারেট, ব্রেকসিয়া ইত্যাদি। বালুকাময়ঃ উদাহরণ গ্রেওয়েক বেলেপাথর, কোয়ার্টজ বেলেপাথর ইত্যাদি। কর্দমময় উদাহরণ- ডলোমাইট, ক্যালসাইট, জিপসাম ইত্যাদি। রাসায়নিক উপায়ে সৃষ্ট পাললিক শিলাঃ উদাহরণ- ডলোমাইট, ক্যালসাইট, জিপসাম ইত্যাদি। জৈব উপায়ে সৃষ্ট পাললিক শিলাঃ উদাহরণ- কয়লা, চুনাপাথর ইত্যাদি। পাললিক শিলা স্তরে স্তরে সঞ্চিত হওয়ার সময় ফোরামিনিফেরা নামক এক প্রকার অতি ক্ষুদ্র কীট পাললিক শিলাস্তরের মধ্যে চাপা পড়ে যায়। শিলাস্তরের চাপে এবং অভ্যন্তরীণ উত্তাপে তাদের দেহ নিঃসৃত নির্যাস নানা প্রকার কার্বন ও হাইড্রোজেনের দ্রবণে পরিণত হয় এবং পেট্রোলিয়াম সৃষ্টি করে। তাই কেবলমাত্র সচ্ছিদ্র পাললিক শিলাস্তরেই খনিজ তেল পাওয়া যায় এবং তাই খনিজ তেল বা পেট্রোলিয়াম কে শিলাতেল বলে। Wilkinson, Bruce H.; McElroy, Brandon J.; Kesler, Stephen E.; Peters, Shanan E.; Rothman, Edward D. (২০০৮)। "Global geologic maps are tectonic speedometers – Rates of rock cycling from area-age frequencies"। Geological Society of America Bulletin। 121 (5–6): 760–779। ডিওআই:10.1130/B26457.1। বিবকোড:2009GSAB..121..760W।  Buchner, K & R. Grapes (২০১১)। "Metamorphic rocks"। Petrogenesis of Metamorphic Rocks। Springer। পৃষ্ঠা 21–56। আইএসবিএন 978-3-540-74168-8। ডিওআই:10.1007/978-3-540-74169-5_2।
লোহিত (রং)

লোহিত বা রক্তলাল রঙ হলো লাল রঙেরই একটি একটি গাঢ় আভা যা মানব রক্তের বর্ণের মতো। ইংরেজিতে এটি blood red নামে পরিচিত। কখনো কখনো এটিকে লোহিতলাল, লৌহ বা শোণিতবৎ বলেও ডাকা হয়ে থাকে। বিভিন্ন মাপকাঠিতে এটি বিভিন্নভাবে প্রদর্শিত হয়। তার মধ্যে কয়েকটি নিচে উল্লেখ করা হলো Thom Poole (২০১৭)। Life of Colour। Lulu.com। পৃষ্ঠা 81। আইএসবিএন 978-1-326-65724-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nicholas Eastaugh; Valentine Walsh; Tracey Chaplin; Ruth Siddall (৩০ মার্চ ২০০৭)। Pigment Compendium: A Dictionary of Historical Pigments। Routledge। পৃষ্ঠা 53। আইএসবিএন 978-1-136-37385-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) James Rankin; Anna Ullrich (২০০৫)। Adobe After Effects 6.5 Magic। New Riders। পৃষ্ঠা 94। আইএসবিএন 978-0-321-26723-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "HTML/CSS Color Code for Blood Red"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Blood red color pallet"। color-hex। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "HTML code for #7E3517"। Colorhope। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আলোক-বিভব ক্রিয়া

আলোক-বিভব ক্রিয়া (Photovoltaic Effect) এমন একটি প্রক্রিয়া যাতে কোন আলোক-বিভব-সক্রিয় (photovoltaic) পদার্থের বা কাঠামোর উপর তড়িচ্চুম্বকীয় বিকীরণ আপতিত হলে তাতে বিভব পার্থক্যের সৃষ্টি হয়। ১৮৩৯ সালে ফরাসি পদার্থবিজ্ঞানী বেকরেল সর্বপ্রথম আলোক-বিভব ক্রিয়া পর্যবেক্ষণ করেন। আলোক তড়িৎ ক্রিয়া R.Delamare, O.Bulteel, D.Flandre, Conversion lumière/électricité: notions fondamentales et exemples de recherche
শূরসেন রাজ্য

শূরসেন (সংস্কৃত: शूरसेन) বা সৌরসেন একটি প্রাচীন ভারতীয় রাজ্য যা উত্তর প্রদেশের বর্তমান ব্রজ অঞ্চলের সাথে সম্পর্কিত ও মথুরা এর রাজধানী শহর হিসাবে। বৌদ্ধ পাঠ্য আঙ্গুত্তর নিকায় অনুসারে সুরসেন ছিল খ্রিস্টপূর্ব ষষ্ঠ শতাব্দীতে অন্যতম সোলাসা (ষোল) মহাজনপদ (শক্তিশালী অঞ্চল)। এছাড়াও এটি হিন্দু মহাকাব্য রামায়ণে উল্লিখিত হয়েছে। প্রাচীন গ্রীক লেখকরা (যেমন-মেগাস্থিনিস) সৌরসেনয় এবং এর শহরগুলো মেথোরা এবং ক্লেইসোব্রা উল্লেখ করেছেন। এর নামের ব্যুৎপত্তি সম্পর্কিত বিভিন্ন রীতি রয়েছে। একটি ঐতিহ্য অনুসারে এটি নামকরা যাদব রাজা শূরসেনের কাছ থেকে নেওয়া হয়েছিল। অন্যরা এটিকে শূরসেনের বর্ধন হিসাবে দেখেন। এটি শ্রীকৃষ্ণের পবিত্র ভূমি যেখানে তিনি জন্মগ্রহণ করেছিলেন, বড় হয়েছিলেন এবং শাসন করেছিলেন। মহাভারত ও পুরাণগুলো মথুরা অঞ্চলের শাসকদের যাদু বা যাদব হিসাবে উল্লেখ করাা হয়েছে যারা বহু সংখ্যায় বিভক্ত, যার মধ্যে বৃষ্ণিস রয়েছে। বৌদ্ধ গ্রন্থগুলোতে মথুরা অঞ্চলে বৌদ্ধধর্ম প্রচারকারী গৌতম বুদ্ধের অন্যতম প্রধান শিষ্য মহা কাঁচনের সময়ে সুরসেনদের রাজা অবন্তিপত্তার কথা বলা হয়েছে। এর রাজধানী মথুরা যমুনা নদীর তীরে অবস্থিত। বর্তমানে হিন্দুদের জন্য একটি পবিত্র স্থান। প্রাচীন গ্রীক লেখকরা এই অঞ্চলে ক্লেইসোবোরা নামে আরও একটি শহরের কথা উল্লেখ করেছেন। মথুরায় প্রত্নতাত্ত্বিক খননগুলোতে একটি গ্রামের ক্রমান্বয়ে বৃদ্ধি হয়ে একটি গুরুত্বপূর্ণ নগরীতে পরিণত হয়েছে প্রতীয়মান হয়। প্রথম পর্বে পেইন্টেড গ্রে ওয়ার কালচার (১১০০-৫০০ খ্রীস্টপূর্ব) এর অন্তর্গত ছিল, তার পরে উত্তর কালো পালিশ সংস্কৃতি (৭০০-২০০ খ্রীস্টপূর্ব) চলছিল। গঙ্গা সমভূমির উত্তর বাণিজ্য পথ মালওয়া (মধ্য ভারত) এবং পশ্চিম উপকূলে যাওয়ার পথগুলোর সাথে মিলিত হওয়ার কারণে মথুরা বাণিজ্য কেন্দ্র হিসাবে এর গুরুত্ব অর্জন করেছিল। সৌনীগণ Raychaudhuri 1972 Majumdar, Ramesh Chandra (১৯৯৫)। Ancient India। Motilal Banarsidass Publishers Private Limited। পৃষ্ঠা 173। আইএসবিএন 978-81-208-0436-4।  New Indian Antiquary (১৯৪৩)। New Indian Antiquary, Volumes 5-6। Karnatak Publishing House., Original from the University of California। পৃষ্ঠা 127।  Royal Asiatic Society of Great Britain and Ireland (১৮৯৯)। Journal of the Royal Asiatic Society of Great Britain and Ireland। Cambridge University Press for the Royal Asiatic Society, Original from the University of Michigan। পৃষ্ঠা 322।  Singh 2008 Upinder Singh (২০০৮)। A History of Ancient and Early Medieval India: From the Stone Age to the 12th Century। Pearson Education India। পৃষ্ঠা 281, 336। আইএসবিএন 978-81-317-1120-0।  Raychaudhuri, H.C. (1972), Political History of Ancient India: From the Accession of Parikshit to the Extinction of the Gupta Dynasty, Calcutta: University of Calcutta. Singh, Upinder (2008), A History of Ancient and Early Medieval India: From the Stone Age to the 12th Century, Delhi: Pearson Education, ISBN 978-81-317-1677-9.
এম আব্দুল ওয়াহাব

এম আব্দুল ওয়াহাব (১ মে ১৯২৪–২৯ অক্টোবর ২০১১) যিনি এম এ ওহাব নামে পরিচিত ছিলেন। বাংলাদেশের চট্টগ্রাম জেলার রাজনীতিবিদ ও মুক্তিযুদ্ধের সংগঠক যিনি চট্টগ্রাম-৫ আসনের সংসদ সদস্য ছিলেন। এম আব্দুল ওয়াহাব ১ মে ১৯২৪ সালে চট্টগ্রাম জেলার হাটহাজারীর ফতেপুরে জন্মগ্রহণ করেন। এম আব্দুল ওহাব মুক্তিযুদ্ধের সংগঠক ছিলেন। তিনি চট্টগ্রাম উন্নয়ন কর্তৃপক্ষের চেয়ারম্যান, চট্টগ্রাম জেলা বোর্ড কাউন্সিলর ও বাংলাদেশ আওয়ামী লীগের বিভিন্ন পদে দায়িত্ব পালন করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পাকিস্তান জাতীয় পরিষদের নির্বাচনে তিনি আওয়ামী লীগের মনোনীত প্রার্থী হিসাবে জাতীয় পরিষদের সদস্য নির্বাচিত হয়েছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-৫ আসন থেকে সংসদ সদস্য নির্বাচিত হন। ১৯৭৫ সালে বাকশাল গঠিত হলে তিনিও যোগ দেন। তিনি ২৯ অক্টোবর ২০১১ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  চট্টগ্রাম, মুহাম্মদ সেলিম (২ জুলাই ২০১৯)। "'গরিবের সংসদ সদস্য' ওহাবকে দেওয়া প্লট কেড়ে নিল চউক"। দৈনিক বাংলাদেশ প্রতিদিন। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২০।
গারন নদী

গারন নদী (ফরাসি: Garonne) বা গারোনা নদী (স্পেনীয়: Río Garona; লাতিন: Garumna গারুমনা) দক্ষিণ-পশ্চিম ফ্রান্সের সবচেয়ে গুরুত্বপূর্ণ নদী। নদীটি পিরিনীয় পর্বতমালার মধ্যভাগে স্পেনীয় অংশের মালাদেতা পর্বতশ্রেণী থেকে উৎপত্তি লাভ করে দক্ষিণ-পশ্চিম ফ্রান্সের মধ্য দিয়ে উত্তর-পশ্চিম দিকে প্রবাহিত হয়ে জিরোঁদ নামক মোহনার মাধ্যমে আটলান্টিক মহাসাগরে পতিত হয়েছে। নদীটি ৫৭৫ কিলোমিটার দীর্ঘ, শেষের জিরোঁদ মোহনাটির দৈর্ঘ্য প্রায় ৭২ কিলোমিটার। উত্তর-পূর্ব স্পেনের আরাগন অঞ্চলের মালাদেতা পর্বতপুঞ্জে ৩০০০ মিটারের অধিক উচ্চতায় অবস্থিত হিমবাহ থেকে আগত দুইটি উৎসস্রোতের সম্মিলনে গারন নদীটির জন্ম হয়েছে। নদীটি প্রথমে স্পেনের সীমানার ভেতরে উত্তর দিকে প্রায় ৪৮ কিলোমিটার প্রবাহিত হয়েছে, এরপর একটি গিরিখাতের মধ্য উচ্চ পার্বত্য উপত্যকা ভাল-দারঁ অতিক্রম করে সংকীর্ণ গিরিসংকট পোঁ-দ্যু-রোয়া-র মধ্য দিয়ে ৫৮০ মিটার উচ্চতায় অতিক্রম করে ফ্রান্সের সীমানার ভেতরে ওত-গারন দেপার্ত্যমঁ (জেলা)-তে প্রবেশ করেছে। এরপর নদীটি পূর্বে প্রবাহিত হয়ে সাঁ-গোদঁ শহরের পাশ দিয়ে প্রবাহিত হয়ে উত্তর-পূর্ব দিকে মোড় নিয়ে ফ্রান্সের অন্যতম বৃহৎ পলিময় সমভূমি অঞ্চলের মধ্য দিয়ে প্রবাহিত হয়েছে এবং আরিয়েজ জেলার কাছে দক্ষিণ-পূর্ব দিক থেকে আগত একটি উপনদীর সাথে মিলিত হয়েছে। তুলুজ নগরীর কাছে এসে এটি আরও বেশ কিছু উপনদীর সাথে মিলিত হয়েছে, যাদের মধ্যে নেস্ত ও সালা উল্লেখযোগ্য। এরপর এটি তুলুজ নগরীর পাশ দিয়ে অতিক্রম করে উত্তর-পশ্চিম দিকে বাঁক নিয়ে বর্দো নগরীর দিকে প্রবাহিত হয়েছে। মোয়াসাক শহরের পশ্চিমে তার্ন নদীটি গারন নদীর সাথে মিলিত হয়েছে, এরপর এগিইয়োঁ শহরের ঠিক নিচে, মারমঁদের দক্ষিণ-পূর্বে লো নদীটিও এর সাথে মিলিত হয়েছে। বর্দো নগরী থেকে প্রায় ৫৫ কিলোমিটার উজানে গারন নদীটি কাস্তে নামক লোকালয় অতিক্রম করেছে, এটিই নদীটির সর্বোচ্চ জোয়ার বিন্দু। বর্দো নগরীতে এসে নদীটির প্রশস্ততা বৃদ্ধি পেয়ে ১৮০০ ফুট হয়েছে। এরপর নদীটি পূর্বে দ্রাক্ষাসুরা (ওয়াইন) উৎপাদনকারী অঁত্র-দ্যো-মের উপদ্বীপ এবং পশ্চিমে মেদক উপকূলীয় চিলতের মধ্য দিয়ে প্রবাহিত হয়ে বর্দো নগরী থেকে প্রায় ২৬ কিলোমিটার উত্তরে, বেক দঁবেস লোকালয়ের কাছে দর্দইন নদীর সাথে মিলিত হয়ে বিশাল, অতিপ্রশস্ত জিরোঁদ মোহনা গঠন করেছে। সমুদ্রগামী জাহাজগুলি বর্দো নগরীর বন্দর পর্যন্ত গমন করতে পারে। গারন নদীটির প্রবাহ ৫০টি লক (নদীর আবদ্ধ অংশ যার পানির তলের উচ্চতা যন্ত্রচালিত দরজা দিয়ে নিয়ন্ত্রণ করা যায়) দ্বারা নিয়ন্ত্রণ করা হয়। নদীতে হঠাৎ বন্যা হয়ে থাকে ও এর ফলে ক্ষয়ক্ষতিও হয়। ১৭৭০, ১৮৫৬ ও ১৯৩০ সালে বিধ্বংসী বন্যার কথা লিপিবদ্ধ আছে। মৌসুমভেদে নদীতে পানির প্রবাহের পরিমাণ অনিয়মিত। বসন্তকালে পর্বতের বরফগলা পানির কারণে নদীর উচ্চতা বৃদ্ধি পায়, অন্যদিকে আগস্ট ও সেপ্টেম্বর মাসে উচ্চতা সবচেয়ে কম থাকে। গারন নদীটি সম্পূর্ণ নাব্য (নৌ পরিবহনের উপযোগী) নয়। তুলুজ থেকে কাস্তে পর্যন্ত গারন নদীর পাশ দিয়ে একটি প্রাচীন ও স্বল্পব্যবহৃত খাল আছে (১৮৩৮-১৮৫৬ সালে নির্মাণ করা হয়েছিল), যার উদ্দেশ্য ছিল বর্দো থেকে তুলুজ পর্যন্ত সরাসরি নৌপথ প্রদান করা। আবার তুলুজ থেকেই গারন নদী ও ভূমধ্যসাগরের মধ্যে সংযোগ স্থাপনকারী একটি প্রাচীন খাল আছে, যার নাম কানাল দ্যু মিদি। গারন নদীবিধৌত অঞ্চলের আয়তন প্রায় ৫৬ হাজার বর্গকিলোমিটার, যা বাংলাদেশের আয়তনের প্রায় এক-তৃতীয়াংশ এবং পশ্চিমবঙ্গের আয়তনের প্রায় দুই-তৃতীয়াংশ। দর্দইন নদীকে ধরলে গারন নদীবিধৌত অঞ্চলের আয়তন দাঁড়ায় প্রায় ৮৫ হাজার বর্গকিলোমিটার, যা সমগ্র পশ্চিমবঙ্গের আয়তনের প্রায় সমান।
বাণী রাণী

বাণী রাণী (তামিল: வாணி ராணி) হচ্ছে ১৯৭৪ সালে মুক্তিপ্রাপ্ত একটি তামিল চলচ্চিত্র। সি ভি রাজেন্দ্র এবং তোপি চাণক্য যৌথভাবে এই চলচ্চিত্রের পরিচালক ছিলেন। চলচ্চিত্রটি হিন্দি চলচ্চিত্র সীতা অর গীতার পুনঃনির্মাণ ছিলো; হিন্দি চলচ্চিত্রটিতে ছিলেন ধর্মেন্দ্র, সঞ্জীব কুমার এবং হেমা মালিনী আর এই তামিল সংস্করণে শিবাজি গণেশন, বানিশ্রী এবং আর. মুথুরমণ ছিলেন। সীতা অর গীতা চলচ্চিত্রটি আবার তেলুগু ভাষায় 'গাঙ্গা মাঙ্গা' নামে নির্মাণ করা হয়েছিলো এবং বানিশ্রী ওখানেও ছিলেন তবে সেটা ১৯৭৩ সালে মুক্তি পেয়েছিলো। শিবাজি গণেশন - রঙ্গ বানিশ্রী - বাণী এবং রাণী (যমজ বোন) আর. মুথুরমণ - রবি নাগেশ - অতিথি চরিত্র এই চলচ্চিত্রটি ছিলো হিন্দি ভাষার চলচ্চিত্র সীতা অর গীতা-এর পুনঃনির্মাণ যেটা ছিলো ১৯৭২ সালে মুক্তিপ্রাপ্ত এবং অনেক জনপ্রিয়। তোপি চাণক্য একাই এই চলচ্চিত্রটি বানাচ্ছিলেন কিন্তু হঠাৎ তিনি হৃদরোগে আক্রান্ত হয়ে মারা গেলে সি ভি রাজেন্দ্র চলচ্চিত্রটি পরিচালনার দায়িত্ব নেন। চাণক্য আর রাজেন্দ্র দুজনেরই পরিচালনা চলচ্চিত্র-সমালোচকদের দ্বারা ইতিবাচক সাড়া পেয়েছিলো। Poojary, Smita (২৮ মার্চ ২০১৮)। "10 times when South Film Industry took inspiration from Bollywood"। The Times of India। ২৯ মে ২০২১ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৮।  Sampath, Janani (১০ জুন ২০১৩)। "Remakes are never passé in Tamil"। The New Indian Express। সংগ্রহের তারিখ ২৫ এপ্রিল ২০১৮।  "சினிமவின் மறுபக்கம் - 83. இரு இயக்குநர்களை காவு வாங்கிய ஒரு படம்!"। Dina Thanthi। ১৬ আগস্ট ২০১৪। ৮ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৮।  "Sivaji Ganesan's Vani Rani: Doomed from the Start"। Silverscreen.in। ১১ সেপ্টেম্বর ২০১৪। Archived from the original on ১৪ ডিসেম্বর ২০১৪। সংগ্রহের তারিখ ২৫ এপ্রিল ২০১৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Filmography p17"।  ইন্টারনেট মুভি ডেটাবেজে বাণী রাণী (ইংরেজি)
পলিস্যা হোটেল

পলিস্যা হোটেল (ইউক্রেনীয়: Готе́ль Полісся; রুশ: Гостиница Полесье) পরিত্যক্ত প্রিপিয়াত শহরের অন্যতম উঁচু ভবন, যা ১৯৮৬ সালে চেরনোবিল বিপর্যয়ে ক্ষতিগ্রস্ত হয়েছিল। ১৯৭০-এর দশকের মাঝামাঝি সময়ে চেরনোবিল বিদ্যুৎ কেন্দ্র পরিদর্শনকারী অতিথিদের জন্য এটি তৈরি করা হয়েছিল। ২৭ এপ্রিল ১৯৮৬ সালে, চেরনোবিলের বিপর্যয়ের পরের দিন বিকেলে পরিত্যক্ত ঘোষণার পর হোটেলটি বর্তমানে অর্ধ-নষ্ট। হোটেলটি ভিডিও গেম কল অব ডিউটি ৪: মডার্ন ওয়ারফেয়ারে -এ প্রদর্শিত হয়েছে। এছাড়াও সুয়েডের "লাইফ ইজ গোল্ডেন" সঙ্গীত ভিডিওতে এটি প্রদর্শিত হয়েছে। লেনিন স্কয়ারে কমপ্লেক্স ভবনের অংশ হিসেবে নির্মিত হোটেলটির মধ্যে রয়েছে প্যালেস অব কালচার এনার্জেটিক, ডিপার্টমেন্ট স্টোর এবং রেস্তোঁরা। মূল পরিকল্পনা অনুসারে, হোটেলের উপরের তলায় গ্রীষ্মের টেরেস এবং পর্যবেক্ষণ প্ল্যাটফর্ম সহ একটি ক্যাফে নির্শাণের কথা ছিল; যদিও তা কখনও নির্মিত হয়নি। চেরনোবিল বিপর্যয়ের ধ্বংসস্তুপ অপসারণের সময় হোটেল ভবনটি লিকুইডেটর এবং কর্মকর্তারা ব্যবহার করেছিল। এটি একটি সদর দফতর হিসেবে ব্যবহৃত হয়েছিল, যেখানে হেলিকপ্টারগুলির ক্রিয়াকলাপ সমন্বিত হয়েছিল। চেরনোবিল পারমাণবিক বিদ্যুৎকেন্দ্রের জ্বলন্ত চুল্লিতে বালু, সীসা এবং বোরিক অ্যাসিড নিক্ষেপন প্রক্রিয়ায় জড়িত হেলিকপ্টারগুলি হোটেলের ছাদে অবস্থান নিয়েছিল। উইকিমিডিয়া কমন্সে পলিস্যা হোটেল সংক্রান্ত মিডিয়া রয়েছে। Pripyat.com ওয়েব্যাক মেশিনে আর্কাইভকৃত মার্চ ১৭, ২০০৮ তারিখে "At the Very Sources of the History of the Pripyat City" ওয়েব্যাক মেশিনে আর্কাইভকৃত ২০১০-০৮-১৪ তারিখে (রুশ ভাষায়) Infinity Ward (২০০৭-১১-০৬)। কল অব ডিউটি ৪: মডার্ন ওয়ারফেয়ার (উইন্ডোজ) (১.০ সংস্করণ)। অ্যাকটিভিশন। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হোসে, আন্ড্রে। "Hotel Polissya Pripyat" (ইংরেজি ভাষায়)। chernobyl.one। সংগ্রহের তারিখ ১৫ আগস্ট ২০২০।